گولشمه ایدمانین ان قدیم نؤولرین‌دن بیری‌دیر. هله ائرامیزدان ۲۵۰۰ ایل اول مصرده گولشمه ایله مشغول اولوردولار. قدیم یونانلار دا ایدمانین بۇ نؤوونو سئویردیلر. او واختلار عادتاً قوملا اؤرتولو مئیدانچادا گولشیردیلر. ایدمان‌چیلارین چیلپاق بده‌نلرینه قوم یاپیشیر و اونلارین بده‌نلری نیسبته‌ن آز سوروشکه‌ن اولوردو؛ بۇ زامان ایدمان‌چیلار بیر-بیرین‌دن مؤهکه‌م یاپیشا بیلیردیلر. پهلوانلار مئیدان‌دا دولاشیر، ائله بیل کی، بیر-بیرینی باش‌دان-آیاغا سوزور و بیردن هوجوما کئچیردیلر. هر گولشچینین سئویم‌لی بیر فن‌دی واردی. بیری اؤز رقیبینین آیاغین‌دان توتماغا چالیشیر، او بیری‌سی ایسه اونون باشینی قولتوغو آلتین‌دا سیخیردی. رقیبینین چینینی، کوریینی و یا دیزینی اوچ دفعه یئره ووران گولش‌چی قالیب ساییلیردی.